ประจำเดือนไม่มา 2 เดือนแล้วค่ะ แต่ตอนปัสสาวะในบางครั้งจะมีลิ่มเลือด หรือเลือดแบบก้อนผงเล็กๆ ออกมาด้วย ไม่แน่ใจว่ามาจากช่องคลอดหรือจากปัสสาวะ แล้วตอนใช่ทิชชูเช็ด ก็จะมีเลือด/ลิ่มเลือดติดมาด้วยค่ะ แบบมีมีความเสี่ยงจะเป็นอะไรมั้ยคะ ควรพบแพทย์ หรือควรกินยาอะไรมั้ยคะ
สวัสดีค่ะ งาน,หากประจำเดือนไม่มา แล้วที่ผ่านมาเคยมีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ แต่หากตรวจไม่พบ หรือไม่เคยมีเพศสัมพันธ์มาก่อน การที่ประจำเดือนไม่มา 2 เดือน แล้วมีเลือดออกมาปริมาณเล็กน้อยเป็นบางช่วง อาจเกิดจากสาเหตุ เช่น1. การความเครียด ทำงานหนัก ออกกำลังกายมากไป มีน้ำหนักลด มีการเจ็บป่วยไม่สบาย2. มีน้ำหนักขึ้นเร็ว หรือมีโรคอ้วน3. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS)4. มีภาวะไทรอยด์ฮอร์โมนผิดปกติ5. ผลข้างเคียงจากการใช้ยาฮอร์โมนต่างๆ รวมถึงยาสตรี สมุนไพร อาหารเสริมต่างๆ เป็นต้นหากประจำเดือนยังคงไม่มา หรือยังคงมีเลือดออกปริมาณเล็กน้อยเป็นบางครั้ง โดยที่ไม่ได้มีการใช้ยาฮอร์โมนใดๆ อยู่ ก็ควรไปพบสูติ-นรีแพทย์เพื่อตรวจหาสาเหตุค่ะ